জাঙ্গিয়া বা চাড্ডি কীভাবে পরা উচিত, তা নিয়ে আলাদা করে জ্ঞান দেওয়ার প্রয়োজন নেই। সে স্থানও এটা নয়। ছোটবেলা থেকে সুপারহিরোদের ছবি রোমন্থন করলে দেখা যাবে, এরা সকলেই উল্টো কাজটি করেছেন। এদের প্যান্টের উপরে অন্তর্বাস দেখা যায়। কেন এরকম হল?

সুপারম্যান-এর চিত্রায়ণে যাঁরা নাম সর্বাগ্রে আসে, সেই ডিসি কমিক্‌স-এর সম্পাদক ইউলিয়াস সোরার্ৎজের ব্যাখ্যা হল, সেই সময়ের এরিয়াল সার্কাস পারফর্মার এবং কুস্তিগীরদের পোশাক দেখে সুপারহিরোদের পোশাক কল্পনা করা হয়েছিল। কারণও খুব সহজ। শক্তি এবং ফিটনেসের মিশেল ঘটাতে এই দুই পেশার চ্যাম্পিয়নদের একত্র করা হয়েছিল। খেয়াল করলে দেখা যাবে, সুপারহিরোদের মধ্যে সেই গুণগুলি একত্রে রয়েছে। তারা একাধারে ফিট এবং শক্তিশালী।
প্রথমে ফ্ল্যাশ গর্ডন এবং তার পরে সুপারম্যান— এই দু’জনের জন্মই কিন্তু এমন এক সুপারহিরোর ধারণা থেকে, দুষ্টের দমনে যারা তীব্র শক্তিশালী এবং ফিট। এর পরে যে সব সুপারহিরো এসেছে, তার শুধুমাত্র এই দু’জনেরই দেখানো পথে হেঁটেছে।